**Border Patrol Tactical Unit** (suom. *Rajavartion taktinen yksikkö*) eli **BORTAC** on Yhdysvaltain rajavartiolaitoksen (osa Yhdysvaltain tulli- ja rajavartiolaitosta) erikoisyksikkö. Sen tehtävä on vastata "kaikentyyppisiin terrorismiuhkiin Yhdysvaltain suojelemiseksi".

BORTACin päämaja ja harjoitusalue on Texasin El Pasossa, Biggsin lentokentällä, Fort Blisin tukikohdassa. BORTACin koulutusosasto on vastuussa kaikesta Yhdysvaltain tulli- ja rajavartiolaitoksen taktisesta koulutuksesta. Se myös antaa koulutusta muille liittovaltion viranomaisille ja joillekkin ulkomaiden viranomaisille.

Historia ja tehtävät
--------------------

BORTAC perustettiin vuonna 1984 alun perin avustamaan maahanmuuttoviraston pidätystilojen kanssa, mutta tehtävä on sittemmin annettu muille viranomaisille. Nykyään se on nopean toiminnan erikoisjoukko, joka pystyy toimimaan niin paikallisen tason tehtävissä kuin myös ulkomailla. BORTACin jäsenet ovat operoineet 28:ssa maassa ympäri maailman. Tehtävät ovat sisältäneet esimerkiksi kansainvälistä opetusta ja harjoittelua, terrorisminvastaisia operaatioita, korkea-arvoisten henkilöiden suojelua ja muiden yhdysvaltalaisten viranomaisten koulutusta.

### Operaatioita

1980-luvulla BORTAC auttoi DEA:ta suorittamalla huumeidenvastaisia tehtäviä Etelä-Amerikassa, osana Operaatio Snowcapia. Huhtikuussa 2000 BORTAC teki rynnäkön Miamilaiseen kotiin ja palautti kuubalaisen pakolaisen Elian Gonzalesin takaisin Kuubaan perheensä luokse Operaatio Reunionissa. 

Syyskuun 11. päivän terrori-iskujen vuonna 2001 jälkeen BORTACin henkilöstöä lähetettiin ympäri Yhdysvaltoja korkean turvallisuusriskin kohteisiin tulevaisuuden iskujen varalta. Vuonna 2002 BORTAC auttoi Yhdysvaltain salaista palvelua Salt Lake Cityn olympialaisten turvallisuudessa. BORTAC on myös auttanut luonnonkatastrofeissa, kuten auttamalla hurrikaani Katrinasta kärsineitä. Joulukuussa 2010 agentti Brian Terry kuoli jahdatessaan Meksikon ja Arizonan rajalla toimineita jengiläisiä.

Vuonna 2020 Valkoinen talo määräsi 100 agenttia (sisältäen myös BORTAC-agentteja) voiman osoituksena joihinkin yhdysvaltalaisiin kaupunkeihin rikollisuuden noustua. Yksikköä käytettiin Oregonin Portlandissa vuoden 2020 George Floyd -mellakoissa, jolloin sitä syytettiin laittomista pidätyksistä merkitsemättömiin pakettiautoihin Portlandin kaduilla.

Paikallinen BORTAC-ryhmä hälytettiin avustamaan paikallisia viranomaisia Uvalden koulusurmatilanteeseen toukokuussa 2022. Ryhmä saapui noin tunnin kuluttua ampumisen alkamisesta, ja he tunkeutuivat Salvador Ramoksen valtaamaan luokkahuoneeseen, jolloin joku agentaista ampui hänet. Yksi agentti loukkaantui laukaustenvaihdossa, kun luoti osui häntä päähän.

Katso myös
----------

* FBI HRT

Lähteet
-------

1. ↑  BORTAC History and Overview - CBP.gov *web.archive.org*.  28.12.2009.  Arkistoitu 28.12.2009. Viitattu 26.10.2022.
2. ↑  Napolitano confirms gang killed border agent in battle - USATODAY.com *usatoday30.usatoday.com*. Viitattu 26.10.2022.
3. ↑  Faith Karimi: A Border Patrol tactical unit killed the Texas gunman. The elite force has played key roles in the US *CNN*.  29.5.2022. Viitattu 26.10.2022. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:BORTAC

Aiheesta muualla
----------------

* Viralliset sivut (PDF)